stanford-oval/wikipedia huggingface dataset:
Hippopodina

| Hippopodina |
| --- | --- |

Hippopodina sp.

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
เคลด:: Lophophorata Lophophorata
ไฟลัม:: Bryozoa Bryozoa
ชั้น:: Gymnolaemata Gymnolaemata
อันดับ:: Cheilostomatida Cheilostomatida
วงศ์:: Hippopodinidae Hippopodinidae
สกุล:: Hippopodina Hippopodina Levinsen, 1909
สปีชีส์:: Hippopodina
ชื่อทวินาม
Hippopodina Levinsen, 1909

Hippopodina เป็นสกุลของไบรโอซัวที่อยู่ในวงศ์ Hippopodinidae
สกุลนี้พบว่ามีการกระจายเกือบทั่วโลก
สปีชีส์ในสกุลนี้ ได้แก่:
Hippopodina adunca Tilbrook, 2006
Hippopodina ambita (Hayward, 1974)
Hippopodina bernardi Lagaaij, 1963
Hippopodina bilamellata Gontar, 1993
Hippopodina californica Osburn, 1952
Hippopodina emerensis Abbas & El-Senoussi, 1979
Hippopodina feegeensis (Busk, 1884)
Hippopodina iberica Pouyet, 1976
Hippopodina inaequalis Brown, 1952
Hippopodina indicata Di Martino & Taylor, 2015
Hippopodina inversa Winston & Jackson, 2021
Hippopodina iririkiensis Tilbrook, 1999
Hippopodina irregularis Osburn, 1940
Hippopodina lappi David, 1965
Hippopodina pectoralis Harmer, 1957
Hippopodina pulcherrima (Canu & Bassler, 1928)
Hippopodina stephensi Cheetham, 1962
Hippopodina tahitiensis (Leca & d'Hondt, 1993)
Hippopodina vibraculifera Canu & Bassler, 1917
Goniopectinidae

| Goniopectinidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: เอไคโนเดอร์มาตา Echinodermata
ชั้น:: ดาวทะเล Asteroidea
อันดับ:: Paxillosida Paxillosida
วงศ์:: Goniopectinidae Goniopectinidae
สปีชีส์:: Goniopectinidae
ชื่อทวินาม
Goniopectinidae 

Goniopectinidae เป็นวงศ์ของเอไคโนเดอร์มาตาที่อยู่ในอันดับ Paxillosida
สกุลในวงศ์นี้ ได้แก่:
Chrispaulia Gale, 2005
Goniopecten Perrier, 1881
Pectinidiscus Ludwig, 1907
Prionaster Verrill, 1899
Gonibregmatidae

| Gonibregmatidae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ชั้น:: Chilopoda Chilopoda
อันดับ:: Geophilomorpha Geophilomorpha
วงศ์:: Gonibregmatidae Gonibregmatidae
สปีชีส์:: Gonibregmatidae
ชื่อทวินาม
Gonibregmatidae 

Gonibregmatidae เป็นสกุลของตะขาบที่อยู่ในวงศ์ Geophilomorpha.
สปีชีส์ในสกุล ได้แก่:
Disargus Cook, 1896
Gonibregmatus Newport, 1843
Himantosoma Pocock, 1891
Sogophagus Chamberlin, 1912
Vinaphilus
Himalaiella

| Himalaiella |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: อันดับทานตะวัน Asterales
วงศ์:: วงศ์ทานตะวัน Asteraceae
สกุล:: Himalaiella Himalaiella Raab-Straube
สปีชีส์:: Himalaiella
ชื่อทวินาม
Himalaiella Raab-Straube

Himalaiella เป็นสกุลของพืชดอกที่อยู่ในวงศ์ Asteraceae.
ถิ่นกำเนิดของมันคือ อิหร่านถึงจีนและ อินโดจีน ไต้หวัน
สปีชีส์ในสกุล ได้แก่:
Himalaiella abnormis (Lipsch.) Raab-Straube
Himalaiella afghana (Lipsch.) Raab-Straube
Himalaiella albescens (DC.) Raab-Straube
Himalaiella andersonii (C.B.Clarke) D.Maity
Himalaiella auriculata (DC.) Raab-Straube
Himalaiella chenopodiifolia (Klatt) Raab-Straube
Himalaiella chitralica (Duthie) Raab-Straube
Himalaiella deltoidea (DC.) Raab-Straube
Himalaiella foliosa (Edgew.) Raab-Straube
Himalaiella heteromalla (D.Don) Raab-Straube
Himalaiella hohuanshanense S.S.Ying
Himalaiella lushaiensis Y.S.Chen & Qian Yuan
Himalaiella natmataungensis Fujikawa
Himalaiella nivea (DC.) Raab-Straube
Himalaiella peguensis (C.B.Clarke) Raab-Straube
Himalaiella qinghaiensis (S.W.Liu & T.N.Ho) Raab-Straube
Himalaiella yakla (C.B.Clarke) Fujikawa & H.Ohba
Gonostegia

| Gonostegia |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: กุหลาบ Rosales
วงศ์:: วงศ์กะลังตังช้าง Urticaceae
สกุล:: Gonostegia Gonostegia Turcz.
สปีชีส์:: Gonostegia
ชื่อทวินาม
Gonostegia Turcz.

Gonostegia เป็นสกุลของพืชดอกที่อยู่ในวงศ์ Urticaceae.
ถิ่นกำเนิดของมันคือ แถบเอเชียเขตร้อนและกึ่งเขตร้อนไปจนถึงออสเตรเลียเหนือ
สปีชีส์ในสกุล ได้แก่:
Gonostegia parvifolia (Wight) Miq.
Gonostegia pentandra (Roxb.) Miq.
Gonostegia triandra (Blume) Miq.
Goodbye Lullaby

Goodbye Lullaby เป็นสตูดิโออัลบั้มที่สี่กำลังจะมาถึงโดยแคนาดา แอวริล ลาวีน วางขายเมื่อ 8 มีนาคม 2011 ผ่านทาง RCA Records
Joeropsididae

| Joeropsididae |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ไฟลัมย่อย:: Crustacea Crustacea
ชั้น:: Malacostraca Malacostraca
อันดับใหญ่:: Peracarida Peracarida
อันดับ:: ไอโซพอด Isopoda
วงศ์:: Joeropsididae Joeropsididae

Joeropsididae เป็นวงศ์ของสัตว์พวกกุ้งกั้งปูที่อยู่ในอันดับไอโซพอด
สกุลในวงศ์ ได้แก่:
Joeropsis Koehler, 1885
Rugojoeropsis Just, 2001
Scaphojoeropsis Just, 2001
Jojo

JoJo อาจหมายถึง
โจโจ ออฟเฟอร์แมน นักมวยปล้ำอาชีพ-นักร้อง ชาวอเมริกัน
โจโจ (JoJo) นักร้อง-นักแสดงหญิงชาวอเมริกัน
โจโจ้ ล่าข้ามศตวรรษ การ์ตูนญี่ปุ่น โดย ฮิโรฮิโกะ อารากิ
1917 (ภาพยนตร์ พ.ศ. 2562)

| 1917 |
| --- | --- |
ใบปิดภาพยนตร์
กำกับ: แซม เมนเดส
เขียนบท:   แซม เมนเดส  คริสตี้ วิลสัน-แคนส์ 
อำนวยการสร้าง:   แซม เมนเดส  ปิปปา แฮร์ริส  เจย์-แอนน์ เต็งเกรน  คัลลัม แมคดูกัล  ไบรอัน โอลิเวอร์ 
นักแสดงนำ:   จอร์จ แมคเคย์  ดีน-ชาร์ลส์ แชปแมน  มาร์ค สตรอง  แอนดรูว์ สกอตต์  ริชาร์ด แมดเดน  แคลร์ ดูบุร์ก  โคลิน เฟิร์ธ  เบเนดิกต์ คัมเบอร์แบตช์ 
กำกับภาพ: โรเจอร์ ดีกิ้นส์
ตัดต่อ: ลี สมิธ
ดนตรีประกอบ: โทมัส นิวแมน
บริษัทผู้สร้าง:   ดรีมเวิกส์พิกเจอส์  รีไลแอนซ์ เอ็นเตอร์เทนเมนท์  นิว รีพับลิก พิกเจอส์  โมแกมโบ  นีล สตรีท โปรดักชั่น  อัมบลิน พาร์ทเนอร์ส  
ผู้จัดจำหน่าย:   ยูนิเวอร์แซลสตูดิโอส์ (ทั่วโลก)  เอ็นเตอร์เทนเมนท์ วัน (สหราชอาณาจักรและไอร์แลนด์) 
วันฉาย:  4 ธันวาคม 2562 (ลอนดอน)  25 ธันวาคม 2562  10 มกราคม 2563  30 มกราคม 2563
ความยาว: 119 นาที
ประเทศ:    สหราชอาณาจักร   สหรัฐ 
ภาษา: อังกฤษ
ทุนสร้าง: 90-100 ล้านดอลลาร์สหรัฐ
ทำเงิน: 384.9 ล้านดอลลาร์สหรัฐ
1917 เป็นภาพยนตร์แนวสงครามที่ออกฉายในปี ค.ศ. 2019 กำกับและอำนวยการสร้างโดย แซม เมนเดส โดยได้รับแรงบันดาลใจบางส่วนจากเรื่องราวที่เล่าโดย อัลเฟรด เมนเดส ผู้เป็นปู่ของเขา เกี่ยวกับการรับใช้ของเขาในช่วงสงครามโลกครั้งที่หนึ่ง ภาพยนตร์เรื่องนี้เกิดขึ้นหลังจากการล่าถอยของชาวเยอรมันไปยังแนวกั้นยฮินเดินบวร์ค ระหว่างปฏิบัติการอัลเบอริช และติดตามทหารอังกฤษสองคน วิลล์ โซฟิลด์ (จอร์จ แมคเคย์) และ ทอม เบลก (ดีน-ชาร์ลส์ แชปแมน) ในภารกิจของพวกเขาในการส่งข้อความสำคัญเพื่อยุติการโจมตีที่อุกอาจ สมทบด้วย มาร์ค สตรอง, แอนดรูว์ สกอตต์, ริชาร์ด แมดเดน, แคลร์ ดูบุร์ก, โคลิน เฟิร์ธ และ เบเนดิกต์ คัมเบอร์แบตช์
โปรเจ็กต์นี้ประกาศในเดือนมิถุนายน ค.ศ. 2018 โดยแมคเคย์และแชปแมน ได้เซ็นสัญญาในเดือนตุลาคม และนักแสดงที่เหลือเข้าร่วมในเดือนมีนาคมปีถัดมา การถ่ายทำเกิดขึ้นตั้งแต่เดือนเมษายนถึงมิถุนายน ค.ศ. 2019 ในสหราชอาณาจักร ภายใต้การกำกับภาพโดย โรเจอร์ ดีกิ้นส์ และตัดต่อโดย ลี สมิธ โดยใช้การถ่ายแบบลองเทกเพื่อให้ทั้งเรื่องปรากฏเป็นสองช็อตต่อเนื่องกัน
1917 เปิดตัวในสหราชอาณาจักรเมื่อวันที่ 4 ธันวาคม ค.ศ. 2019 และออกฉายในสหรัฐเมื่อวันที่ 25 ธันวาคม ปีเดียวกัน โดยยูนิเวอร์แซลพิกเจอส์ และในสหราชอาณาจักรเมื่อวันที่ 10 มกราคม ค.ศ. 2020 โดยเอนเตอร์เทนเมนต์วัน ภาพยนตร์เรื่องนี้ทำรายได้ทั่วโลกกว่า 384.9 ล้านเหรียญสหรัฐ
นักแสดง

จอร์จ แมคเคย์ รับบท แลนซ์ สิบโทวิลเลียม "วิลล์" โชฟิลด์ (Lance Corporal William "Will" Schofield)
ดีน-ชาร์ลส์ แชปแมน รับบท แลนซ์ สิบโทโธมัส "ทอม" เบลค (Lance Corporal Thomas "Tom" Blake)
มาร์ค สตรอง รับบท กัปตัน สมิธ (Captain Smith)
แอนดรูว์ สกอตต์ รับบท ร้อยโท เลสลี่ (Lieutenant Leslie)
ริชาร์ด แมดเดน รับบท ร้อยโท โจเซฟ เบลค (Lieutenant Joseph Blake)
แคลร์ ดูบุร์ก รับบท ลอรี (Lauri)
โคลิน เฟิร์ธ รับบท นายพล เอรินมอร์ (General Erinmore)
เบเนดิกต์ คัมเบอร์แบตช์ รับบท พันโทแมคเคนซี่ (Lieutenant-Colonel Mackenzie)
แดเนียล เมย์ส รับบท จ่าแซนเดอร์ส (Sergeant Sanders)
เอเดรียน สการ์เบอโร รับบท เมเจอร์เฮปเบิร์น (Major Hepburn)
เจมี่ ปาร์คเกอร์ รับบท ร้อยโท ริชาร์ดส์ (Lieutenant Richards)
ปิ๊บ คาร์เตอร์ รับบท ร้อยโท กอร์ดอน (Lieutenant Gordon)
ไมเคิล จิ๊บสัน รับบท ร้อยโท ฮัตตัน (Lieutenant Hutton)
ริชาร์ด แมคเคบ รับบท พันเอกคอลลินส์ (Colonel Collins)
จัสติน เอ็ดเวิร์ดส์ รับบท กัปตัน อีวินส์ (Captain Ivins)
นภาวรรณ ริซวัน รับบท เซปอย จอนดาลาร์ (Sepoy Jondalar)
บิลลี่ โพสเทิลเวท รับบท พีซีโอ ฮาร์วีย์ (PCO Harvey)
การตอบรับ

รอตเทนโทเมโทส์รายงานว่าร้อยละ 89 ของผู้วิจารณ์ 460 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 8.4 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 78 เต็ม 100 คะแนน ซึ่งประเมินโดยผู้วิจารณ์ 57 คน
แหล่งข้อมูลอื่น

เว็บไซต์ทางการ
1917 ที่อินเทอร์เน็ตมูวีเดตาเบส
1917 ที่ออลมูวี
1917 ที่รอตเทนโทเมโทส์
1917 ที่เมทาคริติก
1917 ที่ฟิล์มอะฟินนีตี
1917 ที่สยามโซน
Gonocalyx

| Gonocalyx |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: อันดับกุหลาบป่า Ericales
วงศ์:: วงศ์กุหลาบป่า Ericaceae
สกุล:: Gonocalyx Gonocalyx Planch. & Linden
สปีชีส์:: Gonocalyx
ชื่อทวินาม
Gonocalyx Planch. & Linden

Gonocalyx เป็นสกุลของพืชดอกที่อยู่ในวงศ์ Ericaceae.
ถิ่นกำเนิดของมันคือ คอสตาริกา ไป โคลัมเบีย แคริบเบียน
สปีชีส์ในสกุล ได้แก่:
Gonocalyx almedae Luteyn
Gonocalyx amplexicaulis Luteyn
Gonocalyx concolor Nevling
Gonocalyx costaricensis Luteyn
Gonocalyx lilliae Al.Rodr. & J.F.Morales
Gonocalyx megabracteolatus (Wilbur & Luteyn) Luteyn
Gonocalyx portoricensis (Urb.) A.C.Sm.
Gonocalyx pterocarpus (Donn.Sm.) Luteyn
Gonocalyx pulcher Planch. & Linden
Gonocalyx smilacifolius (Griseb.) A.C.Sm.
Gonocalyx tetrapterus Alain
Johnstonalia

| Johnstonalia |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: กุหลาบ Rosales
วงศ์:: วงศ์พุทรา Rhamnaceae Tortosa
สกุล:: Johnstonalia Johnstonalia (M.C.Johnst.) Tortosa
สปีชีส์:: Johnstonalia axilliflora
ชื่อทวินาม
Johnstonalia axilliflora (M.C.Johnst.) Tortosa

ชื่อพ้อง
 Gouania axilliflora M.C.Johnst.  Johnstonia axilliflora (M.C.Johnst.) Tortosa 
Johnstonalia เป็นสกุลของพืชดอกที่อยู่ในวงศ์ Rhamnaceae. มีเพียงสปีชีส์เดียวคือ Johnstonalia axilliflora (M.C.Johnst.) Tortosa
ถิ่นกำเนิดของมันคือประเทศเปรู
ไพ่พิชิตแลนด์ลอร์ด

ไพ่พิชิตแลนด์ลอร์ด หรือ โต้วตี้จู่ (simplified Chinese: 斗地主; traditional Chinese: 鬥地主; pinyin: Dòu Dìzhǔ; literally "Struggle Against the Landlord") เป็นหนึ่งในเกมส์ไพ่ที่ได้รับความนิยมอย่างสูงสุดในประเทศจีน
วิธีการเล่น

ในเกมส์จะแบ่งผู้เล่นออกเป็นสองฝ่าย คือเจ้าของที่หนึ่งคน และชาวนาอีกสองคน ชาวนาสองคนต้องร่วมมือกันเอาชนะเจ้าของที่ดินให้ได้ เจ้าของที่ดินจะมีสิทธิ์ได้ออกไพ่ก่อน และได้ไพ่มากกว่าชาวนา 3 ใบ ไม่ว่าผู้เล่นจะเป็นชาวนาหรือเจ้าของที่ดิน ฝ่ายที่ไพ่ในมือหมดก่อนจะเป็นผู้ชนะ
วิธีการเล่น > กติกาการเล่น

แจกไพ่：เมื่อทุกคนเตรียมพร้อมแล้ว ก็จะเริ่มแจกไพ่ ทุกๆ คนจะได้ไพ่คนละ 17 ใบ เหลือไพ่ไว้ 3 ใบให้คว่ำไว้ แล้วเลือกว่าใครจะเป็นเจ้าของที่ หากไม่มีใครเลือกที่จะเป็นเจ้าของที่ ก็จะต้องแจกไพ่ใหม่
คว่ำไพ่ ：หลังจากเลือกว่าใครเป็นเจ้าของที่แล้ว เจ้าของที่จะได้รับไพ่ที่เหลือสามใบ แล้วเปิดไพ่สามใบนั้นให้ผู้เล่นคนอื่นเห็น
การเลือกเจ้าของที่ดิน มีด้วยกัน 2 แบบ 1.เรียกคะแนนชิงเป็นเจ้าของที่ เรียกคะแนนชิงเป็นเจ้าของที่ ระบบจะทำการสุ่มลำดับก่อนหลังให้ผู้เล่นเลือกคะแนน 1 คะแนน 2 คะแนน หรือ 3 คะแนน ผู้ที่เลือกคะแนนสูงสุดจะได้เป็นเจ้าของที่ ผู้ที่เลือกสามคะแนนจะได้เป็นเจ้าของที่ การเรียกคะแนนจะจบลงทันที  2. ชิงเป็นเจ้าของที่ ระบบจะทำการสุ่มเรียกผู้เล่นในรอบแรก ผู้เล่นสามารถเลือก"ไม่เรียก" หรือ "เรียกเจ้าของที่" ก็ได้ หลังจากเลือกเรียกเจ้าของที่ดินแล้ว ระบบจะทำการสุ่มผู้เล่นคนแรก หลังจากนั้นจะวนตามเข็มนาฬิกา ผู้เล่นจะมีโอกาส 1 ครั้งในการชิงเป็นเจ้าของที่ดิน สามารถเลือก "ไม่ชิง" หากไม่มีผู้เล่นใดเลือก "ชิงเป็นเจ้าของที่ดิน"สิทธิ์ก็จะกลับไปสู่ผู้ที่เลือก "เรียกเจ้าของที่" ทุกครั้งที่มีการชิงเป็นเจ้าของที่ดิน ชิปที่ได้เสียจะ X2 ในการชิงเป็นเจ้าของที่ดินแต่ละรอบ ผู้เล่นที่เคยเลือก "ไม่เรียก" หรือ "ไม่ชิง"ก็จะไม่สามารถเลือก "ชิงเป็นเจ้าของที่"ได้อีก
วิธีการเล่น > การลงไพ่

ผู้ที่เป็นเจ้าของที่จะได้ลงไพ่ก่อน ผู้เล่นคนอื่นๆ จะเรียงลำดับการลงไพ่แบบตามเข็มนาฬิกา การลงไพ่ในแต่ละครั้งจะต้องลงด้วยไพ่ที่มีแต้มมากกว่าแต้มของของไพ่ที่ลงก่อนหน้า หากไม่มีไพ่ที่ลงได้แล้ว คนสุดท้ายที่ลงไพ่ในรอบนั้น
รูปแบบการวางไพ่

ในเกมส์ใช่ไพ่ทั้งหมด 54 ใบ นอกจากราชาใหญ่ (ไพ่โจ๊กเกอร์สีแดง) และไพ่ราชาใหญ่แล้ว (ไพ่โจ๊กเกอร์สีดำ) ที่มีอย่างละใบแล้ว แต้มทั้ง 13 แบบบนไพ่ก็จะแบ่งออกเป็น โพดำ โพแดง ดอกจิก ข้าวหลามตัด อย่างละสีใบ
ไพ่เดี่ยว：ไพ่ใดๆ หนึ่งใบ เป็นรูปแบบไพ่พื้นฐานของเกมส์
สเตรท ：ไพ่ใดๆ จำนวนตั้งแต่ 5 ใบขึ้นไปที่มีแต้มเรียงต่อกัน (ไพ่ราชาและไพ่แต้ม 2 ไม่สามารถเรียงในไพ่รูปแบบนี้ได้) เช่น 34567 หรือ 3456789
ไพ่คู่：ไพ่สองใบที่มีแต้มบนไพ่เท่ากัน
คู่เรียง：ไพ่คู่จำนวนตั้งแต่ 3 คู่ขึ้นไปที่มีแต้มเรียงต่อกัน (ไพ่ราชาและไพ่แต้ม 2 ไม่สามารถเรียงในไพ่รูปแบบนี้ได้) เช่น 334455 หรือ JJQQAA
ไพ่ตอง：ไพ่สามใบที่มีแต้มเท่ากัน
ตองบวกหนึ่ง/ ตองบวกคู่：ไพ่ตองรวมกับไพ่เดี่ยว หรือ ไพ่ตองรวมกับไพ่คู่ เช่น 555+8 หรือ JJJ+33
เครื่องบิน：ไพ่ตองจำนวนตั้งแต่สองชุดขึ้นไปที่มีแต้มเรียงต่อกัน (ไพ่ราชาและไพ่แต้ม 2 ไม่สามารถเรียงในไพ่รูปแบบนี้ได้) เช่น 444555 หรือ 777888999
เครื่องบินติดปีก：ไพ่ชุดเครื่องบินรวมกับไพ่เดี่ยวสองใบหรือไพ่คู่ เช่น 777888+49 หรือ JJJQQQKKK+3377AA
ระเบิด：ไพ่สี่ใบที่มีแต้มเท่ากัน
สี่บวกสอง：ไพ่ชุดระเบิดรวมกับไพ่เดี่ยวใดๆอีกสองใบหรือไพ่คู่2คู่
จรวด：ไพ่ราชาใหญ่ (ไพ่โจ๊กเกอร์สีแดง)กับไพ่ราชาเล็ก (ไพ่โจ๊กเกอร์สีดำ) รวมกัน
การเทียบไพ่

จรวด (ไพ่ราชาใหญ่รวมกับไพ่ราชาเล็ก) แกร่งมากที่สุด ไพ่ระเบิดมีความแกร่งรองลงมาจากจรวด หากผู้เล่นทั้งสองคนออกไพ่ระเบิดพร้อมกันให้ตัดสินความแกร่งกว่าจากแต้มบนไพ่ นอกเหนือจากไพ่จรวดและระเบิดแล้ว ไพ่ลักษณะอื่นๆ ก็ให้เที่ยบความเกร่งกว่าจากแต้มที่อยู่บนไพ่ลักษณะเดี่ยวกันเท่านั้น ไพ่ที่เพิ่มเข้ามาในตองบวกคู่ เครื่องบินติดปีก รวมทั้งสี่บวกสอง จะไม่ถูกนำมาตัดสินความแกร่งกว่า จะใช่ไพ่ตอง เครื่องบิน และระเบิดที่อยู่ในรูปแบบไพ่ดังกล่าวในการตัดสิน ลำดับความเกร่งของไพ่มีดังต่อไปนี้ ราชาใหญ่(ไพ่โจ๊กเกอร์สีแดง)>ราชาเล็ก(ไพ่โจ๊กเกอร์สีดำ)>2>A>K>Q>J>10>9>8>7> 6>5>4>3
กติกาพิเศษ

เผยไพ่

เจ้าของที่ดินสามารถเผยไพ่ก่อนเริ่มเกมส์ ถ้าเลือกเผยไพ่แล้วชนะจะได้รับเงินพนันเพิ่ม แต่ถ้าเลือกเผยไพ่แล้วแพ้ก็จะเสียเงินเพิ่ม
ไพ่สปริงค์

ไพ่สปริงค์แบ่งออกเป็น 2 แบบ คือไพ่สปริงค์สำหรับเจ้าของที่ดินและ ไพ่สปริงค์สำหรับชาวนา
ไพ่สปริงค์สำหรับเจ้าของที่ดิน
ชาวนาทั้งสองคนยังไม่ได้ลงไพ่ แต่เจ้าของที่ดินลงไพ่ในมือหมด
ไพ่สปริงค์สำหรับชาวนา
เจ้าของที่ดินลงไพ่ไปแค่ครั้งเดียว ชาวนาคนใดคนหนึ่งลงไพ่ในมือหมด
ไทระ โนะ คิโยโมริ

|   ไทระ คิโยโมริ 平清盛 |
| --- | --- |

ยุค: ปลาย ยุคเฮอัง
เกิด: 10 กุมภาพันธ์ ค.ศ. 1118
ถึงแก่กรรม: 20 มีนาคม ค.ศ. 1181 (63 ปี)
ตำแหน่ง: ขุนนางรองขั้น 1, ไดโจไดจิง
จักรพรรดิ: ซูโตกุ (โทบะ) →โคะโนะเอะ (โทบะ) →โกะ-ชิรากาวะ →นิโจ (โกะ-ชิรากาวะ) → โรกูโจ (โกะ-ชิรากาวะ) → ทากากูระ (โกะ-ชิรากาวะ) → อันโตกุ (โกะ-ชิรากาวะ • ทากากูระ)
บิดามารดา: ไทระ โนะ ทาดาโมริ   หรืออาจจะเป็น จักรพรรดิชิรากาวะ
ภรรยา: ภรรยาเอก: บุตรสาวของ ทากาชิโนะ โมโตอากิ  ไทระ โนะ โทกิโกะ  ภรรยาน้อย: นางโทกิวะ
บุตร: ไทระ โนะ ชิเงโมริ ไทระ โนะ โมะโตะโมริ ไทระ โนะ มูเนโมริ ไทระ โนะ โทโมโมริ จักรพรรดินีไทระ โนะ โทกูโกะ ไทระ โนะ โมริโกะ ไทระ โนะ ชิเงฮิระ
ไทระ โนะ คิโยโมริ (ญี่ปุ่น: たいら の きよもり Taira no Kiyomori หรือ  平清盛 Taira Kiyomori) หรือ คิโยโมริแห่งไทระ ซามูไรซึ่งเรืองอำนาจขึ้นปกครองญี่ปุ่นในช่วงปลายยุคเฮอังในคริสต์ศตวรรษที่ 12 ถือเป็นชนชั้นซามูไรคนแรกในประวัติศาสตร์ที่ได้ขึ้นปกครองประเทศ
ประวัติ

ชีวประวัติของคิโยโมริมีการกล่าวถึงโดยละเอียดในวรรณกรรมยุคคะมะกุระเรื่อง "เฮเกะ โมะโนะงะตะริ" (平家物語) ซึ่งเป็นเรื่องราวเกี่ยวกับตระกูลไทระและตัวคิโยโมริเป็นหลัก กล่าวถึงจักรพรรดิชิระกะวะ  ได้มีพระสนมองค์โปรดเป็นนางรำประจำศาลเจ้ากิอง เรียกว่า กิองเนียวโง (祇園女御)  และยังทรงรับเอาน้องสาวของนางกิองมาเป็นพระสนมด้วย ต่อมาได้ประทานน้องสาวของนางกิองให้ไปเป็นภรรยาของไทระ โนะ ทาดาโมริ (平忠盛) ซะมุไรองค์รักษ์ที่ทรงไว้วางพระทัย ปรากฏว่าน้องสาวของนางกิองได้ตั้งครรภ์อยู่ก่อนแล้ว ทำให้เป็นไปได้ทั้งสองกรณีว่า บุตรที่น้องสาวของนางกิองตั้งครรภ์อยู่นั้น เป็นบุตรของทาดาโมริ หรือเป็นพระโอรสของจักรพรรดิชิระกะวะ
ไม่ว่าจะอย่างไรก็ตาม บุตรที่เกิดจากน้องสาวของนางกิองนั้นถือเป็นบุตรชายของทาดาโมริ เกิดที่นครเฮอังเกียว หรือเมืองเคียวโตะในปัจจุบัน โดยมีภรรยาเอกของทาดาโมริคือ ฟุจิวะระ มุเนะโกะ (藤原宗子) หรือที่ต่อมาบวชเป็นชีแล้วมีนามว่า "อิเกะโนะเซ็นนิ" (池禅尼)  เป็นแม่เลี้ยง เมื่ออายุครบกำหนดจึงประกอบพิธี เง็มปุกุ ได้รับชื่อว่า "ไทระ โนะ คิโยโมริ"  รับราชการเป็นทหารองค์รักษ์อยู่ในพระราชวัง ใน ค.ศ. 1146 ได้รับการแต่งตั้งเป็นผู้ปกครองแคว้นอะกิ (安芸守) ทางตะวันตก จนกระทั่งในค.ศ. 1153 ทาดาโมริผู้เป็นบิดาได้เสียชีวิตลง คิโยโมริจึงขึ้นเป็นโทเรียว (棟梁)  หรือประมุขตระกูลไทระต่อมา
ไทระ คิโยโมริ สมรสกับบุตรสาวที่ไม่ทราบชื่อของทะกะชิโนะ โมะโตะอะกิ (高階基章) ซึ่งภรรยาเอกคนแรกนี้ได้เสียชีวิตไปก่อน มีบุตรชายสองคนคือ ไทระ โนะ ชิเงโมริ (平重盛)  และ ไทระ โนะ โมะโตะโมริ  ต่อมาคิโยโมริได้สมรสใหม่กับ ไทระ โนะ โทะกิโกะ (平時子) บุตรสาวของไทระ โนะ โทะกิโนะบุ (平時信)
ประวัติ > กบฏโฮเง็ง

แม้ว่า จักรพรรดิโทะบะ (鳥羽法皇) จะทรงสละราชสมบัติไปแล้วแต่ยังทรงอำนาจการปกครองอยู่ตามระบอบการปกครองแบบ อินเซ (院政) ของช่วงปลายสมัยเฮย์อังซึ่งจักรพรรดิสละราชย์ทรงอำนาจสูงสุด จักรพรรดิโทะบะ-อิงมีพระสนมองค์โปรดคือ ฟุจิวะระ โนะ นะริโกะ (藤原得子) หรือพระนางบิฟุกุมง (美福門院) และมีพระโอรสด้วยกัน อดีตจักรพรรดิโทะบะจึงทรงบังคับให้องค์จักรพรรดิซึ่งในขณะนั้นคือ จักรพรรดิซุโตะกุ (崇徳上皇) ให้สละราชสมบัติลงมากลายเป็น โจโก หรือ จักรพรรดิสละราชย์  แล้วให้พระโอรสที่เกิดแต่พระนางนะริโกะขึ้นเป็น จักรพรรดิโคะโนะเอะ ใน ค.ศ. 1142 แต่ทว่าจักรพรรดิโคะโนะเอะอยู่ในราชสมบัติได้สิบสามปีก็สวรรคตใน ค.ศ. 1155 ทำให้อดีตจักรพรรดิซุโตะกุ ทรงคาดหวังว่าราชบัลลังก์จะตกเป็นของพระโอรสคือเจ้าชายชิเงฮิโตะ (重仁親王) แต่อดีตจักรพรรดิโทะบะ กลับทรงมอบราชสมบัติให้แก่พระโอรสอีกองค์หนึ่งขึ้นครองราชย์เป็น จักรพรรดิโกะ-ชิระกะวะ  สร้างความคับแค้นใจอย่างมากแก่อดีตจักรพรรดิซุโตะกุ
ในขณะเดียวกันนั้นเอง ในราชสำนักมีการแย่งชิงอำนาจระหว่าง ฟุจิวะระ โนะ ทาดามิชิ (藤原忠通)  ผู้สำเร็จราชการ กับน้องชายของตนคือ ฟุจิวะระ โนะ โยะรินะงะ (藤原頼長) ทาดามิชิเข้าสนับสนุนจักรพรรดิโกะ-ชิระกะวะ ในขณะที่โยะรินะงะสนับสนุนอดีตจักรพรรดิซุโตะกุ ในค.ศ. 1156 อดีตจักรพรรดิโทะบะสวรรคต เปิดโอกาสให้ทั้งสองฝ่ายเตรียมแผนการยึดอำนาจโดยการเกณฑ์กองกำลังทหารจากขุนนางซะมุไรในราชสำนักที่มีอยู่ ขุนพลของฝ่ายจักรพรรดิโกะ-ชิระกะวะประกอบด้วย ไทระ โนะ คิโยโมริ และโทเรียวหรือประมุขตระกูลเซวะเง็นจิ (清和源氏) คือ มินะโมะโตะ โนะ โยะชิโตะโมะ (源義朝) แต่ทว่าไทระ โนะ ทาดามะซะ (平忠正)  ผู้เป็นอาของคิโยโมริกลับไปเข้าพวกกับฝ่ายของอดีตจักรพรรดิซุโตะกุ เกิดเป็นการปะทะกันเรียกว่า "กบฏโฮเง็ง" (保元の乱) ซึ่งเกิดขึ้นในปีโฮเง็งที่ 1 หรือ ค.ศ. 1156
ทัพของฝ่ายจักรพรรดิโกะ-ชิระกะวะตั้งอยู่ที่ตำหนักทะกะมะสึ (高松殿) โยะชิโตะโมะได้เสนอแผนการยกทัพโจมตีฝ่ายอดีตจักรพรรดิซุโตะกุที่ตำหนักชิระกะวะ (白河殿) ในเวลากลางคืนเพื่อให้ฝ่ายตรงข้ามไม่ทันตั้งตัว ทัพของคิโยโมริจึงยกไปในตอนกลางคืนเพื่อต่อสู้กับทาดามะซะผู้เป็นอาของตนเอง จนได้รับชัยชนะสามารถเข้ายึดและเผาตำหนักชิระกะวะได้ อดีตจักรพรรดิซุโตะกุทรงถูกเนรเทศ โยะรินะงะเสียชีวิตในที่รบ และทาดามะซะผู้เป็นอาถูกลงโทษประหารชีวิต โดยให้คิโยโมริเป็นผู้ลงมือตัดศีรษะด้วยตนเอง
ประวัติ > กบฏเฮจิ

การขึ้นครองราชย์ของจักรพรรดิโกะ-ชิระกะวะ ทำให้ขุนนางข้ารับใช้คนสนิทของจักรพรรดิคือ พระภิกษุชินเซ (信西) ชื่อเดิมว่า ฟุจิวะระ โนะ มิชิโนะริ (藤原通憲) ขึ้นมามีอำนาจในราชสำนัก พระภิกษุชินเซให้การสนับสนุนคิโยโมริอย่างมาก โดยผลักดันให้คิโยโมริได้รับการแต่งตั้งเป็นดะไซ โนะ ไดนิ (大宰大弐) หรือผู้ปกครองเกาะคีวชู ในค.ศ. 1158 แต่การขึ้นสู่อำนาจของพระภิกษุชินเซสร้างความไม่พอใจแก่ขุนนางคนอื่นๆ โดยเฉพาะฟุจิวะระ โนะ โนะบุโยะริ (藤原信頼) อีกทั้งความก้าวหน้าในอาชีพของคิโยโมริยังสร้างความอิจฉาให้แก่มินะโมะโตะ โนะ โยะชิโตะโมะ ซึ่งไม่ได้รับการปูนบำเหน็จเท่าที่ควรและดำรงตำแหน่งเป็นเพียงแค่คนเลี้ยงม้าในพระราชวัง
ค.ศ. 1158 จักรพรรดิโกะ-ชิระกะวะทรงสละราชสมบัติให้พระโอรสขึ้นครองราชย์ต่อเป็นจักรพรรดินิโจ ค.ศ. 1160 ในขณะที่คิโยโมริได้เดินทางออกจากเมืองเฮอังเพื่อทำการคารวะสถานที่ศักดิ์สิทธิ์นอกเมือง ฟุจิวะระ โนะ โนะบุโยะริ จึงวางแผนร่วมกับ มินะโมะโตะ โนะ โยะชิโตะโมะ ในการก่อการยึดอำนาจ โยะชิโตะโมะยกทัพเข้ายึดพระราชวังกุมองค์จักรพรรดินิโจไว้ และยกทัพเข้าโจมตีตำหนักซันโจ (三条殿) อันเป็นที่ประทับของอดีตจักรพรรดิโกะ-ชิระกะวะ เข้าสังหารข้าราชบริพารของอดีตจักรพรรดิไปมากรวมถึงพระภิกษุชินเซด้วย แล้วจึงกุมองค์อดีตจักรพรรดิไว้
ฝ่ายคิโยโมริทราบข่าวเหตุการณ์ในเมืองเฮอังจึงรีบเดินทางกลับมา โดยแสร้งทำเป็นยอมจำนนต่อการยึดอำนาจของโนะบุโยะริและโยะชิโตะโมะ ในขณะเดียวกันได้จัดการให้จักรพรรดิทั้งสองพระองค์หลบหนีออกจากที่กุมขังออกมาได้สำเร็จ แล้วจึงส่งบุตรชายคนโตคือ ไทระ โนะ ชิเงโมริ ยกทัพเข้าโจมตีฝ่ายตระกูลมินะโมะโตะที่พระราชวัง จากนั้นจึงล่าถอยออกมาหลอกให้ทัพมินะโมะโตะติดตามมาจนถึงโระกุฮะระ (六波羅) อันเป็นที่อยู่ของตระกูลไทระ แล้วคิโยโมริจึงนำทัพเข้าโจมตีจนทัพฝ่ายมินะโมะโตะพ่ายแพ้ไป
โนะบุโยะริถูกสังหารที่รบ ส่วนโยะชิโตะโมะหลบหนีเข้าป่าไปถูกข้ารับใช้ของตนเองสังหาร คิโยโมริจึงทำการกวาดล้างตระกูลเซวะเง็นจิโดยการตัดสินประหารชีวิตเซวะเง็นจิทุกคนที่จับตัวได้ แต่ด้วยคำขอของนางอิเกะผู้เป็นมารดาเลี้ยง คิโยโมริได้ไว้ชีวิตบุตรชายของโยะชิโตะโมะคือ มินะโมะโตะ โนะ โยะริโตะโมะ (源頼朝) ซึ่งถูกเนรเทศไปยังแคว้นอิซุทางตะวันออก รวมทั้งได้ไว้ชีวิตบุตรชายทั้งสามคนของโยะชิโตะโมะที่เกิดกับนางโทะกิวะ-โกเซ็ง (Tokiwa-Gōzen) โดยมีข้อแลกเปลี่ยนว่านางโทะกิวะจะต้องมาเป็นภรรยาน้อยของคิโยโมริ
ประวัติ > สงครามเก็มเปและบั้นปลายชีวิต

บทความหลัก: สงครามเก็มเป
ในค.ศ. 1180 ระหว่างที่คิโยโมริพาอดีตจักรพรรดิทะกะกุระเสด็จไปศาลเจ้าอิสึกุชิมะอยู่นั้น เจ้าชายโมะชิฮิโตะ (以仁王) พระโอรสอีกองค์หนึ่งของอดีตจักรพรรดิโกะ-ชิระกะวะซึ่งไม่พอใจการมีอำนาจของคิโยโมริ ร่วมมือกับ มินะโมะโตะ โนะ โยะริมะซะ (源頼政) ขุนพลอาวุโสแห่งตระกูลเซวะเง็นจิ ซึ่งเคยเปลี่ยนฝ่ายมาเข้ากับตระกูลไทระเมื่อครั้งสงครามเฮจิ ออกประกาศให้สมาชิกตระกูลเซวะเง็นจิที่ยังคงมีชีวิตอยู่ทั่วทั้งญี่ปุ่นลุกฮือขึ้นต่อต้านการปกครองของตระกูลไทระ เมื่อคิโยโมริทราบเรื่องจึงส่งทัพนำโดยบุตรชายคนที่สี่คือ ไทระ โนะ โทะโมะโมริ (平知盛) และบุตรชายคนที่ห้าคือ ไทระ โนะ ชิเงฮิระ (平重衡) ออกไปปราบกบฏที่เมืองเฮอัง ฝ่ายเจ้าชายโมะชิฮิโตะและโยะริมะซะได้หลบหนีออกจากเมือง แต่ถูกทัพของสองพี่น้องตระกูลไทระตามจนพบที่แม่น้ำอุจิได้ต่อสู้กันจนฝ่ายไทระได้รับชัยชนะ โยะริมะซะกระทำการเซ็ปปุกุเสียชีวิตและเจ้าชายโมะชิฮิโตะหลบหนีไปแต่ถูกจับองค์ได้และสำเร็จโทษในเวลาต่อมา
หลังจากปราบกบฏได้แล้วคิโยโมริได้ย้ายราชสำนักพร้อมทั้งจักรพรรดิอันโตะกุไปยังเมืองฟุกุฮะระ (福原) ทางตะวันตกในเขตที่เป็นเมืองโกเบในปัจจุบัน แต่ย้ายไปเป็นเวลาเพียงห้าเดือนจึงย้ายราชสำนักกลับมายังเมืองเฮอัง ในเวลาเดียวกันนั้น มินะโมะโตะ โนะ โยะริโตะมะ สามารถตั้งตัวเป็นใหญ่ได้ในภูมิภาคคันโตทางตะวันออก โดยมีที่มั่นที่เมืองคะมะกุระ คิโยโมริจึงส่งหลานชายคือ ไทระ โนะ โคะเระโมริ (平維盛) บุตรชายของชิเงโมริ ยกทัพไปปราบโยะโระโตะโมะในค.ศ. 1181 แต่พ่ายแพ้อย่างราบคาบ ในปีเดียวกันอดีตจักรพรรดิทะกะกุระสวรรคต และอีกเพียงหนึ่งเดือนต่อมาคิโยโมริก็ได้ล้มป่วยลงจนถึงแก่อสัญกรรมด้วยอายุ 63 ปี โดยที่สงครามเก็มเป (源平合戦) ยังไม่สิ้นสุด
เนื่องจากชิเงโมริบุตรชายคนโตได้เสียชีวิตไปก่อนเมื่อค.ศ. 1179 และโมะโตะโมริบุตรชายคนที่สองเสียชีวิตเมื่อค.ศ. 1162 บุตรชายคนที่สามคือ ไทระ โนะ มุเนะโมริ (平宗盛) จึงเป็นผู้สืบทอดตำแหน่งประมุขของตระกูลไทระต่อจากคิโยโมริผู้เป็นบิดา ตระกูลไทระภายใต้การนำของมุเนะโมริยังคงดำเนินการต่อสู้กับตระกูลมินะโมะโตะในสงครามเก็มเปต่อไป จนกระทั่ง มินะโมะโตะ โนะ โยะชินะกะ (源義仲) ผู้เป็นลูกพี่ลูกน้องของมินะโมะโตะ โนะ โยะริโตะโมะ สามารถหักตีเอาเมืองเกียวโตได้ในค.ศ. 1183 มุเนะโมริจึงพาสมาชิกตระกูลไทระและจักรพรรดิอันโตะกุอพยพหลบหนีไปยังเมืองยะชิมะ (屋島) บนเกาะชิโกกุ ต่อมาโยะชินะกะได้พ่ายแพ้ต่อมินะโมะโตะ โนะ โยะชิสึเนะ บุตรชายของนางโทะกิวะซึ่งคิโยโมริได้เคยไว้ชีวิต โยะชิสึเนะได้ยกทัพมาล้อมเมืองยะชิมะจนสามารถตีเมืองได้ในค.ศ. 1185 มุเนะโมริจึงอพยพจักรพรรดิและสมาชิกตระกูลไทระลงเรือหนีไปทางตะวันตก โยะชิสึเนะยกทัพเรือติดตามมาจนเอาชนะทัพเรืองไทระได้ในยุทธนาวีดังโนะอุระ (壇ノ浦の戦い) สมาชิกตระกูลไทระเกือบทั้งหมดจึงกระโดดลงทะเลเสียชีวิตเพื่อหนีความพ่ายแพ้ โดยที่นางโทะกิโกะภรรยาเอกของคิโยโมริ ได้อุ้มจักรพรรดิอันโตะกุที่ทรงพระเยาว์กระโดดลงทะเลสวรรคตและเสียชีวิตทั้งคู่ เพียงสี่ปีหลังจากการอสัญกรรมของคิโยโมริ ตระกูลไทระก็ถึงแก่กาลอวสาน เปลี่ยนเป็นการปกครองของรัฐบาลโชกุนคะมะกุระ
ครอบครัว

บิดา ไทระ โนะ ทาดาโมริ (ค.ศ. 1096 - 1153) หรือจักรพรรดิชิระกะวะ
มารดา น้องสาวของคิอง-เนียวโง
พี่น้อง (บุตรของนางอิเกะ-โนะ-เซ็นนิ)
ไทระ โนะ อิเอะโมริ (ค.ศ. 1123 - 1149)
ไทระ โนะ สึเนะโมริ (ค.ศ. 1124 - 1185)
ไทระ โนะ โนะริโมริ (ค.ศ. 1128 - 1185)
ไทระ โนะ โยะริโมริ (ค.ศ. 1133 - 1186)
ไทระ โนะ ทาดาโนะริ (ค.ศ. 1144 - 1184)
ภรรยาเอกคนแรก: บุตรสาวของทะกะชิโนะ โมะโตะอะกิ
ไทระ โนะ ชิเงโมริ (ค.ศ. 1138 - 1179)
ไทระ โนะ โมะโตะโมริ (ค.ศ. 1139 - 1162)
ภรรยาเอกคนที่สอง: ไทระ โนะ โทะกิโกะ (ค.ศ. 1126 - 1185) บุตรสาวของไทระ โนะ โทะกิโนะบุ
ไทระ โนะ มุเนะโมริ (ค.ศ. 1147 - 1185)
ไทระ โนะ โทะโมะโมริ (ค.ศ. 1152 - 1185)
ไทระ โนะ โทะกุโกะ (ค.ศ. 1155 - 1214) จักรพรรดินีในจักรพรรดิทะกะกุระ หรือพระนางเค็งเรมง (建礼門院)
ไทระ โนะ โมริโกะ (ค.ศ. 1156 - 1179) สมรสกับผู้สำเร็จราชการโคะโนะเอะ โมะโตะซะเนะ
ไทระ โนะ ชิเงฮิระ (ค.ศ. 1157 - 1185)
ไทระ โนะ ซะดะโกะ สมรสกับผู้สำเร็จราชการโคะโนะเอะ โมะโตะมิจิ